Διάδοχος Πρίγκιπας της Ελλάδας

Ο **Διάδοχος Πρίγκιπας της Ελλάδας** υπήρξε τίτλος του Βασιλείου της Ελλάδας. Αφορούσε τον διάδοχο του Θρόνου της Ελλάδας.

## Τίτλος
Ούτε το Σύνταγμα της Ελλάδος του 1844 ή του 1864, που χρησίμευσε ως βάση για άλλους θεμελιώδεις νόμους του Βασιλείου της Ελλάδας, αναγνώριζε τίτλους ευγενείας. Αντίθετα, απαγόρευαν ακόμη και στον Μονάρχη να απονέμει τέτοιους τίτλους. Ως αποτέλεσμα, ο Πρίγκιπας Διάδοχος συνήθως αναφερόταν απλώς ως «ο Διάδοχος» λόγω της λειτουργίας του, παρά ως τίτλος.

Μόνο ένας Διάδοχος, ο Πρίγκιπας Κωνσταντίνος (μετέπειτα Βασιλιάς Κωνσταντίνος Α'), έφερε ξεχωριστό τίτλο ευγενείας, αυτόν του «Δούκα της Σπάρτης», που δημιουργήθηκε από τον πατέρα του κατά τη βάφτισή του το 1868. Ωστόσο, αυτό προκάλεσε πολιτικό σκάνδαλο καθώς πολλοί το θεώρησαν ως παραβίαση του συντάγματος. Στο τέλος, η δημιουργία επικυρώθηκε τελικά από το Ελληνικό Κοινοβούλιο, ενώ η χρήση του τίτλου εντός της Ελλάδας συνέχισε να είναι ιδιαίτερα περιορισμένη.

## Διαδοχή
Η Διάσκεψη του Λονδίνου (1832), καθιέρωσε μια ημι-σαλικική γραμμή διαδοχής που θα περνούσε το στέμμα στους απογόνους του Όθωνα Α'. Επίσης αποφασίστηκε ότι σε καμία περίπτωση οι Βασιλικές Οικογένειες της Ελλάδας και της Βαυαρίας δεν θα βρίσκονταν ποτέ σε προσωπική ένωση.

Η συνεχιζόμενη αδυναμία του Βασιλιά Όθωνα και της Βασίλισσας Αμαλίας να κάνουν παιδιά ήταν μόνιμη απειλή για τη σταθερότητα του Θρόνου. Το Σύνταγμα της Ελλάδος του 1844 επέμενε ότι ο Διάδοχος του Όθωνα έπρεπε να είναι Ορθόδοξος, αλλά καθώς ο βασιλιάς ήταν άτεκνος, οι μόνοι πιθανοί κληρονόμοι ήταν τα μικρότερα αδέρφια του Λεοπόλδος και Αδαλβέρτος. Ο ένθερμος καθολικισμός του Οίκου του Βίττελσμπαχ περιέπλεξε τα πράγματα, καθώς ο Λεοπόλδος αρνήθηκε να αλλαξοπιστήσει και ο Αδαλβέρτος παντρεύτηκε την Αμαλία της Ισπανίας. Οι γιοι του Αδαλβέρτου, και ιδιαίτερα ο μεγαλύτερος, Λουδοβίκος Φερδινάνδος, θεωρούνταν πλέον οι πιο πιθανοί υποψήφιοι, αλλά λόγω του ζητήματος της θρησκείας, δεν έγιναν ποτέ συγκεκριμένες ρυθμίσεις πριν από την Έξωση του Όθωνα, στις 12 Οκτωβρίου 1862.

Από την καθιέρωση του Συντάγματος του 1952, οι κόρες του Βασιλιά ακολουθούσαν τα άρρενα αδέρφια τους με τη σειρά της Διαδοχής στο Θρόνο.

Όταν ο Κωνσταντίνος Β' διαδέχθηκε τον Παύλο το 1964, η αδερφή του έγινε κληρονόμος σύμφωνα με το Σύνταγμα του 1952, αλλά αυτό προκάλεσε συνταγματική κρίση επειδή ο ξάδερφος του πατέρα του Πρίγκιπας Πέτρος, ο οποίος δήλωσε τον εαυτό του Διάδοχο του Θρόνου, χάνοντας τα δικαιώματα διαδοχής του λόγω του γάμου του με την Ιρίνα Αλεξάντροβνα Οβτσινίκοβα το 1939. Επίσης, την εποχή εκείνη η μεγαλύτερη αδερφή του Κωνσταντίνου, η πριγκίπισσα Σοφία παντρεύτηκε τον Χουάν Κάρλος Α' το 1962 και ο ξάδερφος Πρίγκιπας Φίλιππος παντρεύτηκε τη Βασίλισσα Ελισάβετ Β' το 1947 παραιτήθηκε των δικαιωμάτων τους για τους απογόνους τους.

## Διάδοχοι
### [[Οίκος του Βίττελσμπαχ]]

### [[Οίκος του Γκλύξμπουργκ]]

## Γενεαλογικό Δένδρο

**''Επεξήγηση**:*
[[Αρχείο:Simple gold crown.svg|αριστερά|χωρίς-πλαίσιο|22x22εσ]]
*: Βασιλιάς μετά Διαδόχου*
[[Αρχείο:Icone couronne rouge.svg|αριστερά|χωρίς-πλαίσιο|22x22εσ]]
*: Βασιλιάς χωρίς Διάδοχο*
[[Αρχείο:Simple silver crown.svg|αριστερά|χωρίς-πλαίσιο|22x22εσ]]
*: Απλός Διάδοχος''

## Εξωτερικοί σύνδεσμοι
* 

Κατηγορία:Μοναρχία της Ελλάδας
Ελλαδα